gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3929, del 31-01-2001 (2001/843)

DECRET 23/2001, de 30 de gener, del Govern Valencià, pel qual nomena el senyor José Luis Gomis Gavilán director general per a la Prestació Farmacèutica.
--------------------------------------------------------------------------------------------------------------------------------------------------------

### Dades del document

Número de DOGV
:   3929

Data del DOGV
:   31-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/843


Data del document
:   30-01-2001

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria de Sanitat

DECRET 23/2001, de 30 de gener, del Govern Valencià, pel qual nomena el senyor José Luis Gomis Gavilán director general per a la Prestació Farmacèutica. [2001/843]
  
En virtut del que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller de Sanitat, el Govern Valencià, en la reunió del dia 30 de gener de 2001, acorda nomenar el senyor José Luis Gomis Gavilán director general per a la Prestació Farmacèutica.
  
Aquest decret tindrà efectes des de la publicació al Diari Oficial de la Generalitat Valenciana.
  
València, 30 de gener de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
  
SERAFÍN CASTELLANO GÓMEZ
Diari Oficial de la Generalitat Valenciana


Sumari del DOGV 3956, del 09-03-2001 (2001/1731)

RESOLUCIÓ de 12 de febrer de 2001, de l'Institut Valencià de Finances, per la qual s'adjudica una operació de finançament mitjançant un préstec a curt termini per import de 17.882.197,00 euros a favor de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1731


Organisme emissor
:   Institut Valencià de Finances

Tipus de document
:   Resolució

RESOLUCIÓ de 12 de febrer de 2001, de l'Institut Valencià de Finances, per la qual s'adjudica una operació de finançament mitjançant un préstec a curt termini per import de 57.958.219,00 euros a favor de la Generalitat Valenciana. [2001/F1731]
  
Les lleis anuals de pressupostos de la Generalitat Valenciana autoritzen el Govern Valencià perquè, a proposta del conseller d'Economia, Hisenda i Ocupació, emeta deute públic de la Generalitat Valenciana a càrrec de l'endeutament de cada any.
  
El Decret 132/1992, de 20 de juliol, del Govern Valencià, atribueix competències a l'Institut Valencià de Finances, i el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana. Així mateix, l'Ordre de 23 de setembre de 1998, de la Conselleria d'Economia, Hisenda i Administració Pública, desplega parcialment el Decret 94/1996, de 21 de maig.
  
Convocada una subhasta de préstecs entre les entitats col·laboradores de la Generalitat Valenciana per a l'obtenció de finançament, vistes les ofertes rebudes i de conformitat amb la normativa vigent, resolc:
  
Adjudicar a les entitats indicades a continuació, segons el sistema de selecció establit en el conveni regulador, la present operació de finançament mitjançant un préstec a curt termini en els termes següents:
  
Prestatari: Generalitat Valenciana.
  
Import: 14.945.625,00 euros (4.772.825.422 pessetes).
  
Disposició: 14 de febrer de 2001.
  
Amortització: 13 de febrer de 2002.
  
Cost total: Euribor amb els marges indicats a continuació, sense comissions. El tipus Euribor de referència aplicable a la data de disposició és el 4.564%.
  
València, 12 de febrer de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3995, del 09-05-2001 (2001/4316)

Informació pública de la proposta de programa i de reparcel·lació per a la gestió directa de la unitat d'execució número 7 (Drets Humans, la part est).
-------------------------------------------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4316


Organisme emissor
:   Ajuntament d'Almàssera

Tipus de document
:   Anunci

Informació pública de la proposta de programa i de reparcel·lació per a la gestió directa de la unitat d'execució número 7 (Drets Humans, la part est). [2001/S4316]
  
Per acord ple de l'Ajuntament d'Almàssera d'1 de març de 2001, es va acordar sotmetre a informació pública la proposta de programa i de reparcel·lació elaborada pels Serveis Tècnics per a la gestió directa de la unitat d'execució número 7 (Drets Humans, la part est), d'acord amb el que estableixen els articles 46.1 i 3 i 69 de la Llei Reguladora de l'Activitat Urbanística de la Generalitat Valenciana (LRAU). Aquesta proposta conté una relació precisa dels compromisos que l'administració urbanitzadora adquireix per a aprovar el programa, de conformitat amb el que estableix l'article 32.C) de la Llei Reguladora de l'Activitat Urbanística.
  
D'acord amb el que estableix l'article 46.3 i 4 de l'esmentada llei i en l'acord ple esmentat, se sotmet la proposta de programa que conté avantprojecte d'urbanització i projecte de reparcel·lació de la UE-7 a informació pública, per termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, termini en què els interessats podran consultar la documentació i formular les al·legacions o alternatives tècniques que els convinguen i seguir els altres tràmits, de conformitat amb el que estableixen els apartats 4 i 5 de l'article 46 de la Llei Reguladora de l'Activitat Urbanística. Aquesta documentació es troba depositada a l'Ajuntament d'Almàssera, Departament d'Urbanisme.
Diari Oficial de la Generalitat Valenciana


Sumari del DOGV 4055, del 01-08-2001 (2001/7638)

Informació pública del projecte de reparcel·lació de les unitats 1, 2 i 3 en el sector 25 del Pla General d'Ordenació Urbana de Torrevieja.
-------------------------------------------------------------------------------------------------------------------------------------------

### Dades del document

Número de DOGV
:   4055

Data del DOGV
:   01-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7638


Organisme emissor
:   Ajuntament de Torrevieja

Tipus de document
:   Anunci

Informació pública del projecte de reparcel·lació de les unitats 1, 2 i 3 en el sector 25 del Pla General d'Ordenació Urbana de Torrevieja. [2001/X7638]
  
El senyor Pedro A. Hernández Mateo, alcalde'president de l'Ajuntament de Torrevieja fa saber:
  
Presentat pel senyor Ginés Saura Fructuoso en representació de l'Agrupació d'Interès Urbanístic de la Zona Est del Sector 25, projecte de reparcel·lació de les unitats 1, 2 i 3 en el sector 25 del Pla General d'Ordenació Urbana de Torrevieja, a l'empara del que disposen els articles 45, 46 i 69 de la Llei 6/94, de 15 de novembre de la Generalitat Valenciana, Reguladora de l'Activitat Urbanística, se sotmet a informació pública mitjançant la publicació en un diari d'informació general i en el Diari Oficial de la Generalitat Valenciana, pel termini de vent dies, comptador a partir de la publicació en aquest últim, durant el termini esmentat podran presentar-se totes les al·legacions o documents s'estimen convenients.
  
L'expedient complet estarà exposat al públic durant el termini esmentat a l'Ajuntament de Torrevieja, Servei d'Urbanisme.
  
Alhora, se significa que el present edicte es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 4052, del 27-07-2001 (2001/6984)

Informació pública del projecte tècnic de les obres del col·lector general d'aigües pluvials de la Pascualeta.
--------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6984


Organisme emissor
:   Ajuntament de Paiporta

Tipus de document
:   Anunci

Informació pública del projecte tècnic de les obres del col·lector general d'aigües pluvials de la Pascualeta. [2001/M6984]
  
L'ajuntament en ple, en sessió celebrada el dia 14 de juny de 2001, ha aprovat inicialment i definitivament, per al cas que no es produïsquen al·legacions, el projecte tècnic de les obres del col·lector general d'aigües pluvials de la Pascualeta; cosa que es publica durant 20 dies hàbils, per tal que durant aquest termini puguen presentar-s'hi les al·legacions i els suggeriments que s'estimen oportuns, tot això de conformitat amb el que estableixen els articles 34 i 53 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4119, del 02-11-2001 (2001/10423)

RESOLUCIÓ de 23 d'octubre de 2001, del director general per a la Prestació Farmacèutica, per la qual admet a tràmit la sol·licitud formulada per l'alcalde de Sierra Engarcerán per a l'autorització d'una farmaciola permanent al nucli de població de Los Rosildos.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10670


Organisme emissor
:   Conselleria de Sanitat

Tipus de document
:   Resolució

RESOLUCIÓ de 23 d'octubre de 2001, del director general per a la Prestació Farmacèutica, per la qual admet a tràmit la sol·licitud formulada per l'alcalde de Sierra Engarcerán per a l'autorització d'una farmaciola permanent al nucli de població de Los Rosildos. [2001/10406]
  
Vista la sol·licitud de l'alcalde de Sierra Engarcerán per a l'autorització d'una farmaciola permanent al nucli de població de Los Rosildos
  
Atés que la població censada en el nucli és de 400 habitants i 45 segones residències.
  
Atés que es compleix el que disposa l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc admetre a tràmit la sol·licitud amb les indicacions següents:
  
- L'Ajuntament de Sierra Engarcerán no disposa de local per a la ubicació de la farmaciola en el nucli de població de Los Rosildos.
  
- El mínim d'assistència és de 15 hores setmanals d'atenció al públic.
  
- Els farmacèutics titulars d'oficina de farmàcia oberta al públic al municipi de Sierra Engarcerán interessats en l'adjudicació de la farmaciola hauran de presentar, en el termini màxim d'un mes comptador des de l'endemà de la publicació d'aquesta resolució, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació establida en l'article 6.2 de l'esmentada ordre.
  
La presentació de sol·licituds es podrà efectuar en el Registre General de la Conselleria de Sanitat, carrer del misser Mascó número 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
València, 23 d'octubre de 2001.- El director general per a la Prestació Farmacèutica: José Luis Gomis Gavilán.
Diari Oficial de la Generalitat Valenciana


Sumari del DOGV 4060, del 08-08-2001 (2001/7721)

Informació pública de la proposta de programa d'actuació integrada del pla parcial del sector Casa del Padre del Pla General de Villena.
----------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7721


Organisme emissor
:   Gestion y Desarrollo Oeste Sector, SL

Tipus de document
:   Anunci

Informació pública de la proposta de programa d'actuació integrada del pla parcial del sector Casa del Padre del Pla General de Villena. [2001/F7721]
  
Mitjançant aquest edicte s'anuncia l'obertura d'un període d'informació pública de 20 dies, comptador des de l'endemà de la publicació en el Diari Oficial de la Generalitat Valenciana de la documentació de la proposta de programa d'actuació integrada del pla parcial del sector Casa del Padre del Pla General de Villena, promoguda per la mercantil Gestión y Desarrollo Oeste Sector, SL.
  
Aquesta documentació consisteix en:
  
1. Programa d'actuació integrada.
  
2. Projecte d'homologació del sector i pla parcial.
  
3. Projecte de modificació puntual amb informe agrològic.
  
4. Estudi d'impacte ambiental.
  
5. Avantprojecte d'urbanització.
  
Aquesta documentació podrà examinar-se durant el període esmentat a la notaria de la senyora Diamar Mata Botella, a Villena, ronda de la Estación, 8, baix, de dilluns a divendres, de 09.30 a 14.30 hores, a l'Ajuntament de Villena.
  
S'avisa que, dins del termini de 20 dies, comptador des de la publicació del darrer anunci, qualsevol persona podrà comparéixer a la notaria abans esmentada per a obtenir una còpia de l'acta notarial de protocol·lització i presentar al·legacions i/o alternatives tècniques si desitgen competir amb la que s'exposa al públic. També podrà presentar-se a l'ajuntament per a consultar les actuacions derivades de la documentació depositada en aquest i presentar tant al·legacions com alternatives tècniques, juntament amb proposicions juridicoeconòmiques per a executar qualsevol de les alternatives. Tot això, segons el que disposen els articles 46 i 48 de l'esmentada Llei Valenciana 6/1994, de 15 de novembre.
  
Les proposicions juridicoeconòmiques abans esmentades es presentaran al Registre General de l'ajuntament en plica tancada, dins dels cinc dies hàbils següents a l'acabament del termini abans mencionat, amb la documentació establida en els apartats C) i D) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.
Diari Oficial de la Generalitat Valenciana


Sumari del DOGV 4053, del 30-07-2001 (2001/7245)

Informació pública de l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN-2.
---------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7245


Organisme emissor
:   Ajuntament d'Atzeneta d'Albaida

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN-2. [2001/M7245]
  
Per Resolució de l'alcaldia de data 18 de juny de 2001, s'ha disposat el següent:
  
«Vista l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN-2, d'Atzeneta d'Albaida, presentada en aquestes dependències municipals, en data 13 de juny pel senyor Manuel Lucena Cantos, en representació de la mercantil Keops Proyectos e Inversiones Industrial, SL, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, resolc:
  
Sotmetre a informació pública, mitjançant un edicte publicat en un diari d'informació general i posteriorment o simultàniament, en el Diari Oficial de la Generalitat Valenciana, per un termini de 20 dies, comptats des de l'última publicació de l'edicte, l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN-2 integrada pels següents documents: alternativa tècnica, pla parcial, homologació modificativa i estudi d'impacte ambiental.
  
Durant el període de pública exposició qualsevol interessat podrà formular al·legacions i alternatives tècniques a l'actuació proposada, al mateix temps que obtindre còpies d'aquesta.
  
Així mateix, s'hi podran presentar proposicions juridicoeconòmiques en competència durant els cinc dies següents al venciment del termini anterior.»
Diari Oficial de la Generalitat Valenciana


Sumari del DOGV 4138, del 29-11-2001 (2001/11855)

Informació pública del projecte de pla especial del camp de futbol de l'Ajuntament d'Elx.
-----------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11230


Organisme emissor
:   Ajuntament d'Elx

Tipus de document
:   Anunci

Informació pública del projecte de pla especial del camp de futbol de l'Ajuntament d'Elx. [2001/S11448]
  
L'Ajuntament en Ple, en sessió celebrada el dia 29 d'octubre de 2001, adoptà l'acord següent:
  
«Primer. Assumir el projecte de pla especial del camp de futbol, presentat pel senyor Julio Porfirio Pascual Vicente, segons la redacció de data de juliol de 2001.
  
Segon. Sotmetre a informació pública, durant un període d'un mes des de la data de l'anunci en el Diari Oficial de la Generalitat Valenciana i en un diari no oficial d'àmplia difusió en la localitat, el pla especial del camp de futbol promogut per aquest ajuntament.
  
Tercer. Suspendre l'atorgament de llicències en l'àrea objecte del pla especial. Durant l'esmentat termini, l'expedient complet estarà dipositat, per a la seua consulta pública, a la Direcció del Servei Jurídic d'Urbanisme, a fi que qualsevol interessat puga fer les al·legacions o els suggeriments que considere oportuns als esmentats projectes.»
Diari Oficial de la Generalitat Valenciana


Sumari del DOGV 4111, del 22-10-2001 (2001/9955)

Notificació en extracte a la senyora Antonia Santiago Heredia de la resolució dictada en l'expedient número 1557.
-----------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9955


Organisme emissor
:   Conselleria de Benestar Social

Tipus de document
:   Anunci

Notificació en extracte a la senyora Antonia Santiago Heredia de la resolució dictada en l'expedient número 1557. [2001/S9955]
  
Per no haver-se pogut practicar la notificació personal a la interessada, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
- Expedient número 1557.
  
- Interessada: Antonia Santiago Heredia.
  
- Últim domicili conegut: c/ Ginés García Esquitino, 59 5t B d'Elx (Alacant).
  
Resolució de la Direcció Territorial de Benestar Social d'Alacant, de data 10 d'agost de 2001 en la qual s'adopten els acords:
  
- Resolució de cessament d'acolliment familiar permanent de la menor E.S.H.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4026, del 21-06-2001 (2001/5944)

Informació pública de la proposta del programa per al desenvolupament de l'actuació integrada de la unitat d'execució UE-4 a la zona de la Huerta de Abajo.
-----------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5944


Organisme emissor
:   Ajuntament de Buñol

Tipus de document
:   Anunci

Informació pública de la proposta del programa per al desenvolupament de l'actuació integrada de la unitat d'execució UE-4 a la zona de la Huerta de Abajo. [2001/A5944]
  
La Comissió de Govern, en la sessió del dia 29 de maig de 2001, ha acordat sotmetre a informació pública la proposta del programa per al desenvolupament de l'actuació integrada de la unitat d'execució UE-4 a la zona de la Huerta de Abajo, amb l'observació que el projecte d'urbanització:
  
1. Ha d'incloure l'existència d'una canonada de reg de diàmetre 300, que discorre pel carrer Joaquín Masmano.
  
2. No ha de connectar el nou col·lector, que s'executarà pel marge esquerre, al pou central del carrer de Joaquim Masmano i avinguda de la Música, sinó a l'existent al carrer de Joaquín Masmano.
  
3. Ha de substituir el tram de xarxa de proveïment a l'avinguda de La Hoya, de diàmetre 80 a diàmetre 100 mil·límetres, així com col·locar claus de pas als ramals projectats.
  
Durant 20 dies comptadors a partir de l'endemà de la publicació d'aquest edicte en el Diari Oficial de la Generalitat Valenciana, es podran presentar alternatives tècniques i al·legacions, i durant els cinc dies següents al venciment del termini anterior proposicions juridicoeconòmiques en una plica tancada, al Registre General d'aquest ajuntament i amb la documentació que assenyalen els apartats c) i d) de l'article 32 de la Llei 6/1994, de 15 de novembre, de la Generalitat Valenciana.
  
Aquests terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial.
  
L'acte d'obertura de pliques s'efectuarà a les 13.00 hores en la següent data hàbil a la conclusió del termini per a presentar-les i si fóra dissabte, el següent dia hàbil. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
L'expedient podrà ser examinat a l'Ajuntament de Buñol, Secretaria (Urbanisme).